दिल्ली में आग की घटना के मुद्दे पर राजनीति नहीं होनी चाहिए : प्रिंस राज पासवान  
प्रिंस राज आग से घायल हुए लोगों और मृतकों के परिजनों से मिले
कहा- सरकार यह सुनिश्चित करेगी कि मृतकों के शव उनके क्षेत्र तक पहुंच सकें
एलजेपी के कार्यकर्ता पीड़ित लोगों के परिवार वालों के संपर्क में
दिल्ली पुलिस ने फैक्ट्री मालिक मोहम्मद रेहान को शाम को गिरफ्तार कर लिया. फैक्ट्री के मालिक रेहान के खिलाफ आईपीसी की धारा 304 (गैरइरादन हत्या) और और धारा 285 (आग या ज्वलनशील पदार्थ के संदर्भ में लापरवाही) के तहत मामला दर्ज किया गया है. तड़के आग लगने के बाद फरार मोहम्मद रेहान को शाम को पुलिस ने गिरफ्तार कर लिया. उससे पूछताछ की जा रही है. रेहान के भाई को पुलिस ने पहले ही हिरासत में ले लिया था.